ฝ่ายเทศกิจขอเรียนข้อเท็จจริงเพิ่มเติมดังนี้  1. ตามประกาศกรุงเทพมหานคร เรื่องกำหนดจุดผ่อนผันให้ทำการค้าหาบเร่-แผงลอย ลงวันที่ 31 พฤษภาคม 2548 กำหนดจุดผ่อนผัน ทางเท้าข้างวัดสะพานสูง ถนนพระรามที่ 6 จุดเริ่มต้นตั้งแต่แยกวัดสะพานสูง ถึงบ้านเลขที่ 302/10 กำหนดให้ทำการค้าได้ช่วงเวลา 4.00-09.30  น.  2.และที่เปลี่ยนแปลงตามประกาศกรุงเทพมหานคร เรื่อง กำหนดให้ที่สาธารณะเป็นพื้นที่ทำการค้า ลงวันที่ 17 มีนาคม 2565  กำหนดให้พื้นที่ทำการค้าข้างวัดสะพานสูง ถนนพระรามที่ 6 จุดเริ่มต้น ถนนพระรามที่ 6 ตัดถนนเตชะวณิช ถึงกองซ่อมปราะปาบางซื่อ (บริเวณบ้านเลขที่ 268/2) และให้ทำการค้าช่วงเวลา 0.00 – 06.00 น. และเก็บอุปกรณ์ให้แล้วเสร็จภายใน 07.00 น. ในการนี้ ฝ่ายเทศกิจได้มอบหมายให้ชุดสายตรวจ กวดขันให้ผู้ค้าปฏิบัติตามหลักเกณฑ์และห้วงเวลาที่กำหนด อย่างต่อเนื่องต่อไป จึงขออนุญาตให้สถานะเสร็จสิ้นไว้ก่อน ทั้งนี้ หากท่านพบว่าปัญหาของท่านยังไม่เรียบร้อยสามารถส่งภาพที่พบเห็นความไม่เป็นระเบียบเรียบร้อยแจ้งกลับฝ่ายเทศกิจได้ เจ้าหน้าที่ของกรุงเทพมหานครทุกคนมีความตั้งใจในการแก้ไขปัญหาให้พี่น้องประชาชนอย่างเต็มความสามารถ  เพื่อความเป็นระเบียบเรียบร้อยของบ้านเมืองและการอยู่ร่วมกันอย่างปกติสุขในทุกๆฝ่าย  ขออภัยในความไม่สะดวกและ ขอขอบคุณที่ท่านเป็นส่วนหนึ่งที่ช่วยดูแลพื้นที่เขตดุสิตให้น่าอยู่ยิ่งขึ้นครับ
ฟุตบาทสกปรกจากแม่ค้าพ่อค้าที่ยึดฟุตบาทมาขายของสดกลายเป็นตลาดที่สร้างความเดือดร้อนให้กับคนที่ใช้ทางและพนักงานทำความสะอาดเนื่องจากเศษผักสดเกลื่อนฟุตบาทและถนน
ไม่ควรมีรถแม่ค้าพ่อค้า คนมาซื้อของ มาจอดแช่ด้วยค่ะ